Holyrood
Holyrood er en bydel i den skotske hovedstad Edinburgh. Ud over sin geografiske og historisk betydning benyttes Holyrood også som en gængs betegnelse for Det Skotske Parlament, som har haft til huse her siden det blev oprettet i 1998, hvor Skotland for første gang siden Skotlands union med England i 1707, igen fik sit eget parlament. Dette skete efter afholdelse af folkeafstemninger i 1997 om delvist selvstyre (devolution) til Skotland, Wales og Nordirland. Det skotske parlament i Holyrood er et ét-kammer parlament, hvortil der afholdes valg af de 129 medlemmer med fem års mellemrum. Holyrood er en vigtig institution i den skotske selvstændighedsbevægelse, som har vokset sig stærk i de seneste årtier med Scottish National Party (SNP) som en central aktør.